  R O M Â N I A
JUDEŢUL HUNEDOARA 
   MUNICIPIUL BRAD
        P R I M A R U L
 Nr. 224/11013/10.11.2023


R E F E R A T   D E   A P R O B A R E
[bookmark: _Hlk151639975]privind modificarea  Hotărârii Consiliului Local nr. 29/2021 pentru aprobarea Regulamentului privind amenajarea, întreținerea și exploatarea locurilor de parcare amenajate pe domeniul public al Municipiului Brad, 
cu actualizările, modificările și completările ulterioare



Prin Hotărârea Consiliului Local nr. 29/2021 s-a aprobat Regulamentul privind amenajarea, întreținerea și exploatarea locurilor de parcare amenajate pe domeniul public al Municipiului Brad, ulterior fiind efectuate actualizări, modificări și completări prin Hotărârea Consiliului Local nr. 2/2022, Hotărârea Consiliului Local nr. 88/2023 și respectiv Hotărârea Consiliului Local nr.148/2023.
Urmare creșterii ratei inflației și indexării taxelor în anul 2024 (13,8 % - indice determinat ca raport, exprimat procentual, între indicele mediu al preturilor din anul curent şi indicele mediu al anului precedent), cât și a costurilor ridicate a lucrărilor de întreținere a parcărilor publice și riverane, respectiv amenajări, marcaje, semnalizări, datorate prețurilor materialelor de construcții, se impune modificarea Hotărârii Consiliului Local nr. 29/2021 cu actualizările, modificările și completările ulterioare, în sensul modificării Regulamentului privind amenajarea, întreținerea și exploatarea locurilor de parcare amenajate pe domeniul public al Municipiului Brad.
Modificările propuse constau în:
- Articolul 13 alin. (1) se modifică și va avea următoarea formulare:
„(1) Costul abonamentelor de parcare stabilit în funcţie de tipul acestora, de categoria vehiculului şi de perioada de valabilitate este următorul:

	TIPUL ABONAMENTULUI
	SIMBOL
	I (lei/loc)

	TIP „PERSOANĂ FIZICĂ”: 
- vehicul cat. I (ocupă 1 loc parcare)
- vehicul cat. II (ocupă 2 locuri parcare)
	PF
I
II
	
  75,00
150,00

	TIP „PERSOANĂ JURIDICĂ”
- vehicul cat. I (ocupă 1 loc parcare)
- vehicul cat. II (ocupă 2 locuri parcare)
	PJ
I
II
	
150,00
300,00

	TIP „PERSOANĂ CU DIZABILITĂȚI”
	PD
	  GRATUIT

	TIP „VETERAN DE RĂZBOI”
	VR
	  GRATUIT

	TIP „ELECTRIC SAU HIBRID”
	EH
	  GRATUIT



- Articolul 15 alin. (3) se modifică și va avea următoarea formulare:
	„(3) - Taxa de rezervare este în cuantum de 75 lei/loc/an și este nefracționabilă”.

	În contextul celor de mai sus am inițiat prezentul proiect de hotărâre și îl supun spre dezbatere și aprobare plenului Consiliului Local al Municipiului Brad în forma prezentată.
[bookmark: _Hlk151637880]Invoc în susținerea propunerii mele prevederile Legii nr. 51/2006 privind serviciile comunitare de utilităţi publice, republicată, cu modificările şi completările ulterioare, ale art. 1 coroborat cu art. 3 alin. 2, art. 3 alin. 1 lit. i, art. 7 alin. 1, art. 10, art. 11, art. 14, art. 18, art. 19, art. 20, art. 27, art. 28 și art. 39 din O. G. nr. 71/2002 privind organizarea şi funcţionarea serviciilor publice de administrare a domeniului public şi privat de interes local, aprobată cu modificările şi completările ulterioare prin Legea nr. 3/2003, ale art. 30 din Legea nr. 273/2006 privind finanţele publice locale, cu modificările şi completările ulterioare, ale art. 129 alin. 1, alin. 2 lit. c și lit. d, alin. 7 lit. s din O.U.G. nr. 57/2019 privind Codul administrativ, cu modificările şi completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.


P R I M A R
Florin CAZACU
